દર્શન કરીને એ બહાર જ નીકળતો હતો કે એને જોયું કે એક ઘરડા બા જોર જોર થી હાંફતા હતા. મેડિકલ નો સ્ટુડન્ટ હોવાથી એને ખબર પડી ગઈ કે બા ને Acute Asthma નો attack હતો. એને બાની નજીક જઇ ને કહયું “ બા, અહી casualty માં જાઓ જલ્દી”. “મન કુણ લઈ જાય, માર થી તો હેડાતું ય નહીં અન કોઈ સગું વ્હાલું ય નહીં. હવ તો મરું તોય હારુ” બા એ કહયું. “બા એવું ના બોલશો, હું લઈ જાઉં છું.” એમ બોલી નિસિથ એની રિક્સા માં બાને ટેકો આપી જલ્દી થી રિક્સા માં casualty લઈ ગયો. રિક્સાવાળા ને કહયું થોડીવાર ઊભા રહેજો હું બા ને દાખલ કરી આવું છું.